钦定古今图书集成/明伦汇编/闺媛典/第304卷 > 皇清三十七 > 刘养吾妻刘氏
## 钦定古今图书集成/明伦汇编/闺媛典/第304卷 > 皇清三十七 > 刘养吾妻刘氏

按《凤翔县志》：刘氏，诸生刘养吾妻子栋梁甫二岁，夫病亡，寻复苏，谓氏曰：“适见吾家门悬‘三异人家’四字匾额。” 言毕目瞑，氏记于心。时有豪强利其家赀，侵凌殆尽。氏坚守织纴，教栋梁入泮。及生孙，氏语其父临殁之语，且教之曰：“汝既得子，当以三异为名。” 后三异果膺康熙丁卯乡荐。氏孀居三十馀载，年六十有四而殁。